MEGA รายได้ขายโตเด่น ดันกำไร Q1 กระฉูด 84% มาที่ 614 ลบ.
MEGA รายงานกำไรไตรมาส 1/65 มีกำไร 614 ลบ. เพิ่มขึ้น 84% จากปีก่อนมีกำไร 334 ลบ. รับรายได้ขาย Mega We CareTM และ MaxxcareTM เพิ่มขึ้น 
MEGA รายงานกำไรไตรมาส 1/65 มีกำไร 614 ลบ. เพิ่มขึ้น 84% จากปีก่อนมีกำไร 334 ลบ. รับรายได้ขาย Mega We CareTM และ MaxxcareTM เพิ่มขึ้น
13 พ.ค. 2565

บริษัท เมก้า ไลฟ์ไซแอ็นซ์ จำกัด (มหาชน) หรือ MEGA รายงานกำไรไตรมาส 1/65 มีกำไรสุทธิ ดังนี้

รายได้จากการดำเนินงานโดยรวมในไตรมาสที่ 1 ปี 2565 อยู่ที่ 3,819.7 ล้านบาท เพิ่มขึ้นร้อยละ 16.8 จากไตรมาสเดียวกันของปีก่อน การเติบโตของรายได้โดยหลักมาจากรายได้ธุรกิจผลิตภัณฑ์ภายใต้เครื่องหมายการค้า Mega We CareTM เติบโตร้อยละ 32.6 และรายได้ธุรกิจการจัดจำหน่ายผลิตภัณฑ์ MaxxcareTM เติบโตร้อยละ 2.3 จากไตรมาสเดียวกันของปีก่อน ค่าเงินบาทที่อ่อนค่าเมื่อเทียบกับดอลลาร์สหรัฐส่งผลดีบางส่วนต่อการเติบโตของรายได้ ทั้งธุรกิจผลิตภัณฑ์ภายใต้เครื่องหมายการค้า Mega We CareTM และธุรกิจการจัดจำหน่ายผลิตภัณฑ์ MaxxcareTM
ด้านรายได้จากธุรกิจการจัดจำหน่ายผลิตภัณฑ์ MaxxcareTM ยังคงระดับ โดยไม่รวมค่าเงินบาทที่อ่อนค่าเมื่อเทียบกับดอลลาร์สหรัฐ ภูมิภาคเอเชียตะวันออกเฉียงใต้ 2 และกลุ่มประเทศอินโดจีน 3 สามารถสร้างรายได้คิดเป็นร้อยละ 86.4 และร้อยละ 76.9 ของรายได้จากการ ดำเนินงานรวมในไตรมาสที่ 1 ปี 2565 ตามลำดับ